2021. gada 29. jūnijā Rīkojums Nr. 453

Rīgā (prot. Nr. 50 55. §)

**Par atbalstītajiem pašvaldību investīciju projektiem valsts aizdevumu piešķiršanai Covid-19 izraisītās krīzes seku mazināšanai un novēršanai**

1. Pamatojoties uz Ministru kabineta 2021. gada 11. februāra noteikumu Nr. 104 "Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai" 7. punktu, apstiprināt pašvaldību iesniegto investīciju projektu sarakstu valsts aizdevumu piešķiršanai Covid-19 izraisītās krīzes seku mazināšanai un novēršanai (pielikums) un piešķirt valsts aizdevumus:

1.1.  2021. gadā – 10 085 195,51 *euro* apmērā no likuma "Par valsts budžetu 2021. gadam" 12. panta trešajā daļā minētā pašvaldību aizņēmumu palielinājuma 150 000 000 *euro* apmērā;

1.2.  2022. gadā – 8 963 837,74 *euro* apmērā no likuma "Par vidēja termiņa budžeta ietvaru 2021., 2022. un 2023. gadam" 14. pantā minētā pašvaldību kopējo aizņēmumu palielinājuma 118 138 258 *euro* apmērā.

2. Jautājumu par pašvaldību kopējā aizņēmumu limita palielināšanas iespējām 2022. gadā skatīt likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam" izstrādes procesā.

Ministru prezidents A. K. Kariņš

Vides aizsardzības un

reģionālās attīstības ministra vietā –

veselības ministrs D. Pavļuts